“รพ.ธนบุรี 2” ขยายเวลา “คลินิกเด็ก คลินิกสูติ-นรีเวช” ถึงเที่ยงคืน
"รพ.ธนบุรี 2" ขยายเวลา “คลินิกเด็ก คลินิกสูติ-นรีเวช” ถึงเที่ยงคืน
30 ธ.ค. 2562

อาการเจ็บป่วยของบุตรหลานสามารถเกิดขึ้นได้ไม่เลือกเวลา ซึ่งอาจสร้างความกังวลให้กับผู้ปกครอง โดยเฉพาะช่วงเวลากลางคืน หรือแม้แต่ผู้หญิงซึ่งในแต่ละวันอาจติดภารกิจมากมายเมื่อเกิดเจ็บป่วยหรือมีปัญหาสุขภาพอาจทำให้ไม่มีเวลาไปโรงพยาบาลในช่วงเวลาปกติ โรงพยาบาลธนบุรี 2 ในเครือ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG เล็งเห็นถึงความจำเป็นจึงได้ขยายเวลาเปิดให้บริการ คลินิกเด็ก และคลินิกสูติ-นรีเวช ถึง เที่ยงคืน เพิ่มความสะดวกแก่ประชาชนในยามค่ำคืน
โดยคลินิกเด็ก ให้บริการวินิจฉัย ดูแล และรักษาพยาบาลผู้ป่วยเด็ก โดยแพทย์เฉพาะทางหลากหลายสาขา อาทิเช่น กุมารเวชศาสตร์ระบบทางเดินหายใจ, โรคภูมิแพ้, ต่อมไร้ท่อ เป็นต้น ส่วนคลินิกสูติ-นรีเวช ให้บริการด้านสุขภาพสำหรับสุภาพสตรี ตั้งแต่การวินิจฉัย ตรวจรักษาทางสูติ-นรีเวช การฝากครรภ์และการคลอด รวมไปถึงการให้คำปรึกษาภาวะวัยทอง สามารถสอบถามเพิ่มเติมได้ที่ สายด่วน 1645 กด 2 หรือ www.thonburi2hospital.com